DNT Ringerike

DNT Ringerike het Ringerikes Turistforening (RT) til mars 2015 og er en av medlemsforeningene i Den Norske Turistforening (DNT). Foreningen har tilhold på Ringerike (som omfatter Ringerike og Hole kommuner), men den har også medlemmer fra Jevnaker, Modum, Krødsherad, Flå og Sør-Aurdal kommuner. Ellen Næsje er daglig leder av foreningen, og Tom-Erik Bakkely Aasheim er styreleder. DNT Ringerike har Tursenter og kontor i Storgata 6 i Hønefoss.

 Bakgrunn 
DNT Ringerike ble stiftet 3. mai 1893 av Hagbart Thisted, H. Røsseng og A. Thorne. Foreningens første navn var Hønefoss og Omegn Turistforening. Den første formann i foreningen var B. BacheTidligere styreledere/formenn - DNT Ringerike (besøkt 1. november 2025). Hagbart Thisted ble utnevnt som foreningens første æresmedlem i 1933Æresmedlemmer - DNT Ringerike (besøkt 1. november 2025). I anledning foreningens 100-årsjubileum ble historien om foreningen utgitt i form av boka Skauleis til fjells, Ringerikes Turistforening 100 år 1893–1993. I 2018, da foreningen feiret sitt 125-årsjubileum, ga den ut heftet DNT Ringerike 125 år. Jubileumsskrift.

 Turisthytter (koier) 
DNT Ringerike eier og driver flere koier, her listet i alfabetisk rekkefølge.

 Buvasskoia (380 moh.), nær Buvatnet (Strømsoddbygda) i Flå, nær Bukollen naturreservat
 Fønhuskoia (750 moh.), nær Strøen i Vassfaret
 Grønknutkoia (525 moh.), nær Grønknuten på Høg-Holleia i Grønknuten naturreservat
 Hovinkoia (230 moh.), nær Setertjern på Holleia («gamlekoia» er flyttet til Norsk Folkemuseum på Bygdøy, og ny koie var på plass i 2018)
 Ringkolltoppen (702 moh.), på Ringkollen i Krokskogen
 Storekrakkoia (889 moh.), i Bogen i Vassfaret
 Tjuenborgkoia (739 moh.), nær Tjuvenborgen i Strømsoddbygda, litt øst for Hestebrennajuvet naturreservat
 Vassfarkoia (805 moh.), på Veneli i Vassfaret. Den brant i 2018 og er nå bygd opp igjen. Den nye koia ble åpnet i påsken 2022. 
 Vikerkoia (650 moh.), på Vikerfjell i Ådalsfjellene i Vikerfjell naturreservat. Her ble det bygd ei ny koie som ble åpnet i 2018.

Fønhuskoia ligger ved Strøen i Vassfaret og sto ferdig høsten 2012. Den er oppkalt etter forfatteren og naturverneren Mikkjel Fønhus, som tilbrakte mye tid i disse traktene. Koia ble offisielt åpnet 22. juni 2013. Den nyeste koia er Ringkolltoppen, denne ble offisielt åpnet 21. september 2024.

I tillegg har foreningen overtatt hytta Tvehjulingen i Steinsfjorden. Denne er foreløpig ikke åpnet.

 Koier drevet av DNT Ringerike 
DNT Ringerike driver også to koier som de leier.

 Ellingseterkoia (290 moh.) ved Ellingsetertjern ovenfor Heggelia på Veme
 Lerbergsetra (280 moh.) ved Lerbergsetertjern på Holleia

Referanser

 Eksterne lenker 
 DNT Ringerike

Kategori:DNTs medlemsforeninger
Kategori:Samferdsel i Ringerike
Kategori:Friluftsliv i Buskerud